Zapisnik s 20. sjednice Općinskog vijeća Općine Kloštar Podravski,

održane 20. lipnja 2023. godine u vijećnici Općine Kloštar

Podravski, Kralja Tomislava 2

#  Sjednica je sazvana sazivom KLASA: 024-02/23-01/05, URBROJ: 2137-16-01/01-23-01 od 13. lipnja

#  2023. godine.

 Sjednicu je otvorila predsjednica u 19.00 sati i pozdravila prisutne.

 Sjednici su bili prisutni:

a) Članovi Općinskog vijeća:

1. Marija Šimunko
2. Marijan Belec
3. Antonija Haleuš
4. Marijana Lovrenčec
5. Mirko Šandrovčan
6. Ankica Jelušić
7. Branko Golubić
8. Mirko Debeljak
9. Ivana Pavunić
10. Ivan Šipek
11. Darijo Šogorić

b) Ostali:

1. Nataša Martinčević - Pročelnica JUO Općine Kloštar Podravski,

2. Ivan Čupen – zaposlenik Komunalno KP,

3. Dubravka Domović - referentica za administrativne poslove, zapisničarka.

Nakon prozivke, predsjednica Općinskog vijeća konstatira da je sjednici prisutno 11 članova Općinskog vijeća Općine Kloštar Podravski te sukladno tome ono može donositi pravovaljane odluke.

Sjednici nisu bili prisutni Lidija Gatalica i Marinko Matančić.

Predsjednica je ispričala načelnika zbog nemogućnosti prisustvovanja sjednici i predložila sljedeći

 DNEVNI RED:

1. Usvajanje Zapisnika sa prethodne 19. sjednice Općinskog vijeća Općine Kloštar Podravski.
2. Donošenje Odluke o koefecijentima za obračun plaće službenika i namještenika u Jedinstvenom upravnom odjelu Općine Kloštar Podravski.
3. Donošenje Odluke o prodaji nekretnina u vlasništvu Općine Kloštar Podravski.
4. Različito.

**AKTUALNI SAT.**

Predloženi dnevni red je nakon glasovanja jednoglasno prihvaćen.

Točka 1.

Usvajanje Zapisnika s prethodne 19. sjednice

Općinskog vijeća Općine Kloštar Podravski

Predsjednica je dala na glasovanje usvajanje zapisnika s prethodne 19. sjednice Općinskog vijeća Općine Kloštar Podravski.

Jednoglasno, s 11 glasova „ZA” usvojen je zapisnik s 19. sjednice Općinskog vijeća Općine Kloštar Podravski.

Točka 2.

Donošenje Odluke o koefecijentima za obračun plaće službenika i namještenika u Jedinstvenom upravnom odjelu Općine Kloštar Podravski

Nataša Martinčević je pojasnila da imamo dvije djelatnice sa istim koeficijentom, jedna je stručni suradnik za računovodstvene poslove, a druga viši referent za administrativne poslove. Prema zakonu, stručni suradnik bi trebao imati veći koeficijent te se predlaže povećanje od 0,10%, što u konačnici znači oko 40-ak EUR, bruto.

Jednoglasno, s 11 glasova „ZA” donosi se Odluka o koefecijentima za obračun plaće službenika i namještenika u Jedinstvenom upravnom odjelu Općine Kloštar Podravski.

Odluka se prilaže ovom zapisniku i čini njegov sastavni dio.

Točka 3.

Donošenje Odluke o prodaji nekretnina u vlasništvu Općine Kloštar Podravski

Nataša Martinčević pojašnjava kako je napravljen procjembeni elaborat za nekretninu u Prugovcu koju je općina naslijedila prema sili zakona. Sada je skinut teret i nekretnina konačno može na prodaju. Radi se o kući i poljoprivrednom zemljištu, a vrijednost je procjenjena na 9.970,00 EUR.

Marijan Belec napominje da se radi o kući Kovačić Valenta, da je dosta zaraslo u korov te je najbolje rješenje prodaja.

Nataša Martinčević govori da će prodaja ići preko Javnog natječaja, gdje zainteresirani predaju ponude koje se otvaraju pred povjerenstvom, tko ponudi više bit će njegovo.

Darijo Šogorić pita šta je s ostalim nekretninama za koje su već predani zahtjevi.

Nataša Martinčević odgovara da ima još nekih procjena, zajedno će ići u prodaju.

Darijo Šogorić daje upit kada bi moglo biti.

Nataša Martinčević predviđa za idući tjedan.

Branko Golubić napominje da ima nekretnina i u Kloštru.

Ivan Čupen potvrđuje, međutim napominje da ima tereta na njima.

Darijo Šogorić se interesira za kupnju poljoprivrednih zemljišta u Prugovcu, kakav je postupak jer ljudi već godinama obrađuju zemlje, negdje su čak i međe preorane.

Nataša Martinčević odgovara da u posjedovnom listu piše površina i jedino je to podatak prema kojem se određuje cijena, odnosno vrši prodaja.

Jednoglasno, s 11 glasova „ZA” donosi se Odluka o prodaji nekretnina u vlasništvu Općine Kloštar Podravski.

Odluka se prilaže ovom zapisniku i čine njegov sastavni dio.

Točka 4.

Različito

Darijo Šogorić obavještava prisutne da će se u Prugovcu održati 14. natjecanje vatrogasaca, djece i mladeži, gdje stiže 57 ekipa, 650 natjecatelja s roditeljima ili pratnjom, a bit će u subotu, 24. lipnja 2023. godine.

Zanima ga ako bi trebali veliki šator, da li traži dozvolu od vijećnika. Opravdana je potreba za velikim šatorom da djeca nisu na suncu ili kako su prognozirali i mogućnost kiše. Bit će postavljen jedan šator za suce i djecu, ali taj nije dovoljan za cjelodnevni boravak.

Nataša Martinčević pojašnjava da prvo treba vidjeti s Komunalnim KP da li je šator slobodan.

Ivan Čupen napominje kako je najveći problem ako treba šator od danas do sutra, jer mora ga postavljati uigrana ekipa koja već ima svoje dnevne rasporede.

Marija Šimunko savjetuje razgovor s načelnikom, a tek onda dogovor s Komunalnim KP.

Darijo Šogorić poziva sve vijećnike koji su u mogućnosti da prisustvuju završetku natjecanja i proglašenju rezultata.

Marija Šimunko obavještava prisutne da je u nedjelju, 25. lipnja Ivanje u Kozarevcu, zabava, memorijalni nogometni turnir, misa, polaganje vijenaca te isto tako poziva sve koji su u mogućnosti da se pridruže.

Ivan Čupen napominje da smo nedavno imali dvije intervencije kod prirodne nepogode poplave te svakako treba pohvaliti vatrogasce DVD-a Prugovac, Darija šogorić i ekipa koji su profesionalno sve obavili, svaka čast.

Mirko Debeljak se osvrće na nedavno špricanje protiv komaraca, i postavlja pitanje kakav je učinak te akcije.

Marija Šimunko objašnjava da ide špricanje ponovno, ali ova godina će biti specifična zbog blage zime i kišnog proljeća koji su pogodovali stanju kakvo jest.

Sjednica završena u 19.20 sati.

Zapisničarka: Predsjednica:

Dubravka Domović Marija Šimunko